**George Andrew Romero** (født 4. februar 1940 i New York, død 16. juli 2017 i Toronto) var en amerikansk regissør, forfatter, klipper, skuespiller og komponist. Han er kjent for sin «dead»-serie av filmer, som startet i 1968 med filmen *Night of the Living Dead*. Han er kjent for å kommentere samfunnet i disse zombiefilmene, som for eksempel i *Land of the Dead*.

Liv og virke
------------

### Bakgrunn

Han ble født og oppvokst i The Bronx i New York. Faren var født på Cuba, og moren var litauisk-amerikansk. George gikk på Carnegie Mellon University i Pittsburgh. Etter avgangseksamen begynte han å spille inn kortfilmer og reklamesnutter.[]

### Skrekkfilmregissør

På slutten av 1960-tallet dannet han Image Ten Productions sammen med noen venner som alle bidro med rundt 10 000 dollar for sammen å produsere *Night of the Living Dead*, som skulle bli en nyskapning innen skrekkfilmsjangeren. Filmen hadde Romero skrevet sammen med John A. Russo, og den ble en kultfavoritt i løpet av 1970-tallet. Romero oppdaterte historien og var produsent på en nyinnspilling av filmen i 1990.[]

Romero fulgte opp med en rekke filmer som ikke nådde opp til debutens popularitet. Filmene hans hadde alle et snev av sosial kommentering mens den handlet om noe annet (gjerne skrekkrelatert). Hans beste[] filmer fra disse årene var *The Crazies*, om kjemisk avfall som skaper sinnssykdom, og *Martin*, en vampyrfilm som ikke fulgte de vanlige vampyrnormene. Nesten alle filmene hans ble spilt inn i hans favorittby, Pittsburgh.[]

I 1978 vendte Romero tilbake til de levende døde og skrev og regisserte *Dawn of the Dead*, som ble en verdesomspennden suksess, og blir i dag regnet[*av hvem?*] som en av de mest populære kultfilmene. En tredje film i serien kom i 1985 med *Day of the Dead*, men den gjorde det ikke like bra økonomisk.[]

Andre filmer fra denne perioden er *Knightriders* fra 1981, en annen festivalfavoritt om vanlige menn som har ridderturneringer på motorsykler, og *Creepshow* fra 1982, en samling av morsomme skrekkhistorier skrevet av Stephen King etter modell av skrekktegneserier fra 1950-tallet.[]

På siste halvdel av 1980-tallet og hele 1990-tallet ble filmene hans svakere og sjeldnere. Noen som kan nevnes er *Monkey Shines* fra 1988, om en drapsape, *Two Evil Eyes* fra 1990, et Edgar Allan Poe-samarbeid med Dario Argento, Stephen King-filmatiseringen *The Dark Half* fra 1992, og *Bruiser* fra 2000 om en mann med et ansikt som blir en blank maske.[]

I 2004 slapp Universal Studios en nyinnspilling av *Dawn of the Dead*, som Romero ikke var involvert i. Men suksessen til denne gjorde at han kunne spille inn en fjerde film i serien, *Land of the Dead*, som ble sluppet i 2005. En femte film er i horisonten, sammen med en nyinnspilling av *Day of the Dead* og nok en versjon av *Night of the Living Dead*.[]

I 2007 gav han ut filmen *Diary of the Dead* som er en zombiefilm som handler om hvordan viruset startet, denne filmen er ikke en del av «the Dead»-serien som han er kjent for.[]

Romero var gift med Christine Forrest, som han møtte i 1972. Paret fikk tre barn sammen.[]

Romero døde av lungekreft 16. juli 2017 i en alder av 77 år.

Filmografi
----------

1. *Night of the Living Dead* (1968)
2. *There's Always Vanilla* (1971)
3. *The Crazies* (1973)
4. *Jack's Wife / Season of the Witch* (1973)
5. *The Winners* (1973, television series)
6. *O. J. Simpson: Juice on the Loose* (1974)
7. *Martin* (1977)
8. *Dawn of the Dead* (1978)
9. *Knightriders* (1981)
10. *Creepshow* (1982)
11. *Tales from the Darkside* (1984, television series)
12. *Day of the Dead* (1985)
13. *Monkey Shines* (1988)
14. *Two Evil Eyes* (1990)
15. *The Dark Half* (1993)
16. *Bruiser* (2000)
17. *Land of the Dead* (2005)
18. *Diary of the Dead* (2008)
19. *Solitary Isle* (TBA)
20. *Survival of the Dead* (2010)

Referanser
----------

1. 1 2   Munzinger Personen, Munzinger IBA 00000028190, besøkt 9. oktober 2017[Hentet fra Wikidata]
2. 1 2   Autorités BnF, BNF-ID 120135838[Hentet fra Wikidata]
3. 1 2   Brockhaus Enzyklopädie, oppført som George Andrew Romero, Brockhaus Online-Enzyklopädie-id romero-george-andrew, besøkt 9. oktober 2017[Hentet fra Wikidata]
4. ↑   BD Gest', BD Gest' author ID 37774, besøkt 9. oktober 2017[Hentet fra Wikidata]
5. ↑   www.latimes.com[Hentet fra Wikidata]
6. ↑   www.lemonde.fr[Hentet fra Wikidata]
7. ↑   fr.findagrave.com[Hentet fra Wikidata]
8. ↑
9. ↑
10. ↑
11. ↑  «The GENRE ONLINE.NET Interview - Writer and Director George A. Romero». Genreonline.net. Besøkt 23. januar 2016.

Eksterne lenker
---------------

* (en) George A. Romero på Internet Movie Database Rediger på Wikidata

* (sv) George A. Romero i Svensk Filmdatabas Rediger på Wikidata

* (da) George A. Romero på Filmdatabasen Rediger på Wikidata

* (da) George A. Romero på Scope Rediger på Wikidata

* (fr) George A. Romero på Allociné Rediger på Wikidata

* (en) George A. Romero på AllMovie Rediger på Wikidata

* (en) George A. Romero hos Turner Classic Movies Rediger på Wikidata

* (en) George A. Romero hos Rotten Tomatoes Rediger på Wikidata

* (en) George A. Romero hos The Movie Database Rediger på Wikidata

* (en) George A. Romero hos Behind The Voice Actors Rediger på Wikidata

| * v
* d
* r
Filmer regissert av George A. Romero |
| --- |
| Night of the Living Dead **·** There's Always Vanilla **·** The Crazies **·** Season of the Witch **·** Martin **·** Dawn of the Dead **·** Knightriders **·** Creepshow **·** Day of the Dead **·** Monkey Shines **·** Two Evil Eyes **·** The Dark Half **·** Bruiser **·** Land of the Dead **·** Diary of the Dead **·** Solitary Isle |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** ICCU **·** BNE **·** CiNii **·** Munzinger (iba) **·** MusicBrainz
 |